**Kúpna zmluva č. 1161/2023/ODDVP**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej v texte tiež ako „**Obchodný zákonník**“)

(ďalej ako **„Zmluva“**)

medzi nasledovnými zmluvnými stranami:

**Predávajúci:**

Obchodné meno: **.....................................................**

Sídlo: ........................................................

Štatutárny orgán: ........................................................

Zastúpený: ........................................................

Zápis v Obchodnom registri: ................................................

IČO: ........................................................

Bankové spojenie: ........................................................

Číslo účtu: ........................................................

Telefón/fax: ........................................................

E-mail: ........................................................

(ďalej ako **„Predávajúci“**)

a

**Kupujúci:**

Plné meno: **Banskobystrický samosprávny kraj**

Sídlo: Námestie SNP 23/23, 974 01 Banská Bystrica

IČO: 37828100

Štatutárny orgán: Mgr. Ondrej Lunter, predseda Banskobystrického samosprávneho kraja

Bankové spojenie: Štátna pokladnica

Číslo účtu: SK92 8180 0000 0070 0038 9679

Telefón/ fax: .............................................

E-mail: [podatelna@bbsk.sk](mailto:podatelna@bbsk.sk), .............................................

(ďalej ako **„Kupujúci“**

a spolu s Predávajúcim ďalej ako **„Zmluvné strany“**)

**Článok I**

**Úvodné ustanovenia**

1. Táto Zmluva sa uzatvára na základe výsledku verejného obstarávania s názvom **„Dodanie kancelárskeho nábytku – Výzva č. 32“**, ktoré bolo vyhlásené výzvou na predkladanie ponúk v rámci dynamického nákupného systému zriadeného v zmysle ust. § 58 až § 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**ZVO**“), a na základe ktorého bol Predávajúci dňa ........................ identifikovaný ako úspešný uchádzač vo verejnom obstarávaní (ďalej ako „**verejné obstarávanie**“).
2. Predávajúci sa zaväzuje za podmienok dohodnutých v tejto Zmluve a v súťažných podkladoch verejného obstarávania počas platnosti a účinnosti Zmluvy dodať pre Kupujúceho tovar – „**Interiérové vybavenie“**, vrátane dopravy tovaru a jeho vykládky na miesto určené Kupujúcim, príp. vrátane aj montáže tohto tovaru.

**Článok II**

**Predmet zmluvy**

1. Predmetom tejto Zmluvy je záväzok Predávajúceho dodať Kupujúcemu v súlade s podmienkami vyplývajúcimi z tejto Zmluvy tovar –„**Interiérové vybavenie**“ (ďalej ako „**tovar**“) v požadovanom druhu, množstve a kvalite podľa jednotlivých položiek bližšie špecifikovaných v prílohe č. 1 Zmluvy vrátane súvisiacich služieb, ktorými sa rozumejú doprava, sťahovanie, inštalácia/montáž na mieste určenia, zneškodnenie a vývoz vzniknutého odpadu a previesť na Kupujúceho vlastnícke právo k tomuto tovaru, za čo sa Kupujúci zaväzuje v súlade s podmienkami tejto Zmluvy takto dodaný tovar od Predávajúceho prevziať a zaplatiť Predávajúcemu v tejto Zmluve dojednanú kúpnu cenu spôsobom dohodnutým v tejto Zmluve.

**Článok III**

**Dodacie podmienky, termín, miesto**

1. Predávajúci sa zaväzuje dodať Kupujúcemu tovar do **45** **kalendárnych dní** odo dňa nadobudnutia účinnosti tejto Zmluvy.
2. Termín dodania tovaru je možné zmeniť len po vzájomnej písomnej dohode obidvoch Zmluvných strán.
3. Miestom dodania tovaru je:
4. sídlo Kupujúceho uvedené v záhlaví tejto Zmluvy alebo
5. iné Kupujúcim označené miesto dodania tovaru, len v prípade, ak Kupujúci vopred písomne a dostatočne určito oznámi Predávajúcemu toto iné miesto dodania tovaru (odlišné od sídla Kupujúceho).
6. Dopravu tovaru na miesto dodania zabezpečuje Predávajúci na vlastné náklady.
7. Predávajúci je povinný tovar zabaliť alebo vybaviť na prepravu spôsobom, ktorý je obvyklý pre taký tovar v obchodnom styku, alebo ak nemožno tento spôsob určiť, spôsobom potrebným na uchovanie a ochranu tovaru.
8. Tovar sa považuje za dodaný podpísaním dodacieho listu o odovzdaní a prevzatí tovaru (ďalej len ako ,,**dodací list**“), za účasti poverených zástupcov oboch Zmluvných strán na mieste, ktoré určí Kupujúci.
9. Zodpovedným zástupcom Kupujúceho na prevzatie tovaru a na podpísanie dodacieho listu je Ing. Marko Izák (odborný referent pre vnútornú prevádzku - oddelenie vnútornej prevádzky, Odbor vnútornej prevádzky Úradu BBSK). Zodpovedným zástupcom Predávajúceho na odovzdanie tovaru a na podpísanie dodacieho listu je \_\_\_\_\_\_\_\_\_\_.
10. Dodací list podpísaný oboma Zmluvnými stranami podľa ods. 7 tohto článku Zmluvy je dokladom o splnení predmetu Zmluvy, teda je potvrdením o tom, že tovar bol dodaný v množstve, v čase a  v kvalite definovanej v Zmluve, v súlade s podmienkami vyplývajúcimi z tejto Zmluvy. Dodací list sa vyhotovuje minimálne **v troch (3) rovnopisoch,** z ktorých aspoň jedno (1) vyhotovenie dostane Predávajúci a dve (2) vyhotovenia dostane Kupujúci. Dodací list obsahuje nasledovné minimálne náležitosti:
11. jednotlivé položky dodané v zmysle Zmluvy, s uvedením príslušných množstiev,
12. dátum a miesto dodania tovaru Predávajúcim a prevzatia tovaru Kupujúcim.
13. Pre vylúčenie pochybností platí, že Kupujúci sa zaväzuje prevziať tovar a podpísať dodací list iba v prípade, ak pri preberaní tovaru Kupujúcim nemá Kupujúci dôvodné pochybnosti o tom, že dodaný tovar bol dodaný v požadovanom množstve, čase a kvalite a môže byť bez akýchkoľvek obmedzení, plne bezpečne a v súlade s príslušnými právnymi predpismi užívaný na stanovený (alebo inak obvyklý) účel. Ak dôjde k odmietnutiu prevzatia tovaru z ktoréhokoľvek dôvodu podľa tohto odseku Zmluvy, tovar má vady a uplatní sa postup v zmysle článku VII Zmluvy.

**Článok IV**

**Kúpna cena a platobné podmienky**

1. Predávajúci berie na vedomie, že kúpna cena dohodnutá v tejto Zmluve, ktorá zodpovedá hodnote zákazky ako výsledku verejného obstarávania, je maximálna, úplná, pevná a záväzná a Predávajúci zaručuje jej úplnosť počas celej doby trvania Zmluvy. Cena bola dohodnutá v súlade so zákonom NR SR č. 18/1996 Z. z. o cenách v znení neskorších predpisov.
2. Celková cena tovaru je daná súčtom súčinov jednotkových cien tovarov a ich množstiev:

Celková cena bez DPH:  **..........€**

DPH 20%

**Celková cena s DPH:**  ............€ (slovom: .....................................................)

(ďalej ako „**Kúpna cena**“).

1. Kúpna cena zahŕňa všetky poplatky a náklady súvisiace s dodávkou tovaru a plnením záväzkov Predávajúceho podľa Zmluvy, t. j. najmä DPH, obaly, poistné, balenie, náklady na dodávku (prepravu), príp. montáž a vyloženie tovaru na mieste určenom Kupujúcim.
2. Podkladom pre úhradu Kúpnej ceny je faktúra vystavená Predávajúcim a doručená Kupujúcemu **v troch (3) originálnych rovnopisoch.**
3. Faktúra musí obsahovať všetky náležitosti v zmysle platnej legislatívy, najmä zákona č. 431/2002 Z. z. o účtovníctve v platnom znení a zákona č. 222/2004 Z. z. o dani z pridanej hodnoty v platnom znení, pričom musí obsahovať najmä nasledovné údaje:

(i) označenie Predávajúceho a Kupujúceho, peňažný ústav, číslo účtu,

(ii) IČO, DIČ, IČ DPH Predávajúceho a IČO, DIČ, IČ DPH Kupujúceho,

1. názvy tovarov, jednotkové množstvá, jednotkové ceny bez DPH,

(iv) názov položky, množstvo, cena bez DPH, DPH, cena s DPH,

(v) číslo Zmluvy Kupujúceho a deň jej uzatvorenia,

(vi) celková fakturovaná suma zaokrúhlená na dve desatinne čísla (s DPH),

(vii) dodací list.

1. Kupujúci uhradí Predávajúcemu Kúpnu cenu po riadnom a včasnom dodaní tovaru zo strany Predávajúceho úhradou vo forme bezhotovostného platobného styku, bez poskytnutia preddavku. Kúpna cena bude Kupujúcim uhradená na základe predloženej faktúry vystavenej Predávajúcim a doručenej Kupujúcemu, s lehotou splatnosti **30 kalendárnych dní** odo dňa jej doručenia Kupujúcemu. Lehota splatnosti faktúry začína plynúť dňom nasledujúcim po doručení faktúry Kupujúcemu. Zmluvné strany výslovne súhlasia a potvrdzujú, že takéto dojednanie o dĺžke lehoty splatnosti nie je v hrubom nepomere k právam a povinnostiam vyplývajúcim zo Zmluvy.
2. Ak faktúra neobsahuje náležitosti vyžadované v zmysle platných právnych predpisov alebo ak údaje vo faktúre nie sú uvedené v súlade s podmienkami dohodnutými v Zmluve, je Kupujúci oprávnený vrátiť faktúru Predávajúcemu bez zaplatenia. V takom prípade lehota splatnosti faktúry neplynie. Kupujúci je povinný uviesť dôvod vrátenia faktúry. Lehota splatnosti faktúry začne plynúť až dňom doručenia faktúry, ktorá spĺňa všetky požiadavky stanovené aplikovateľnými všeobecne záväznými právnymi predpismi a požiadavky vyplývajúce z tejto Zmluvy. Zmluvné strany výslovne súhlasia a potvrdzujú, že takéto dojednanie nie je v hrubom nepomere k právam a povinnostiam vyplývajúcim zo Zmluvy.
3. Platba bude uskutočnená v plnej výške na číslo účtu Predávajúceho uvedené na faktúre, a to najneskôr v deň splatnosti faktúry. Za deň splnenia peňažného záväzku Kupujúceho sa považuje deň pripísania dlžnej sumy na účet Predávajúceho. Ak Predávajúci uvedie nesprávne alebo neúplné údaje týkajúce sa banky alebo bankového účtu, faktúra sa považuje za uhradenú dňom odpísania fakturovanej sumy z účtu Kupujúceho bez ohľadu na to, či budú peňažné prostriedky pripísané na účet Predávajúcemu.
4. V prípade omeškania Kupujúceho s úhradou faktúry v rozpore s podmienkami dohodnutými v tejto Zmluve je Predávajúci oprávnený Kupujúcemu vyfakturovať úroky z omeškania vo výške stanovenej príslušným osobitným právnym predpisom.

**Článok V**

**Vyhlásenia a povinnosti Predávajúceho**

1. Predávajúci sa zaväzuje, že Predmet kúpy bude spĺňať požadované vlastnosti vyplývajúce z Prílohy č. 1 tejto Zmluvy.
2. Počas doby trvania Zmluvy je Predávajúci povinný písomne oznámiť Kupujúcemu bez zbytočného odkladu, najneskôr však do 5 pracovných dní od vzniku relevantnej udalosti:

(i) vstup Predávajúceho do likvidácie,

(ii) začatie exekučného konania na majetok Predávajúceho, a/alebo

1. začatie konania podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v platnom znení,
2. akékoľvek iné skutočnosti súvisiace s úpadkom alebo hroziacim úpadkom Predávajúceho, ktoré môžu ohroziť schopnosť Predávajúceho plniť podľa tejto Zmluvy.
3. Predávajúci vyhlasuje, že:
4. disponuje všetkými oprávneniami požadovanými príslušnými právnymi predpismi a príslušnými orgánmi na splnenie podmienok Zmluvy a riadnu a včasnú dodávku tovaru a zároveň je dodávanie tovaru v súlade s predmetom jeho podnikateľskej činnosti,
5. je schopný tovar dodať riadne a včas podľa podmienok Zmluvy a jej príloh.
6. Predávajúci sa zaväzuje byť riadne zapísaný v Registri partnerov verejného sektora pri uzavretí Zmluvy a po celú dobu jej trvania, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“).
7. Predávajúci sa zaväzuje že zamestnanci Predávajúceho poskytujúci plnenie podľa Zmluvy nebudú zamestnaní nelegálne a nebudú vykonávať nelegálnu prácu.
8. Pri plnení sa Predávajúci zaväzuje dodržiavať všetky aplikovateľné všeobecne záväzné právne predpisy vzťahujúce sa k zákazu korupcie a korupčného správania, pričom sa Predávajúci najmä, nie však výlučne:
9. zdrží akejkoľvek formy korupcie a korupčného správania v súvislosti s plnením podľa Zmluvy alebo akéhokoľvek správania, ktoré môže vyvolať pochybnosti o tom, že sa korupcie zdržiava;
10. zaväzuje poskytnúť Kupujúcemu a/alebo akémukoľvek orgánu verejnej správy oprávnenému na to v zmysle aplikovateľných všeobecne záväzných právnych predpisov plnú a bezodkladnú súčinnosť;
11. zaväzuje bezodkladne oznámiť Kupujúcemu akékoľvek podozrenie z korupčného správania súvisiaceho s plnením podľa Zmluvy a poskytnúť súčinnosť pri preskúmavaní tohto oznámenia;
12. vyhlasuje, že nemá a nebude mať žiadne prepojenie so žiadnou osobou pôsobiacou v rámci Kupujúceho, najmä so štatutárnym orgánom Kupujúceho alebo jemu blízkou osobou a osobou oprávnenou Kupujúcim na konanie v zastúpení Kupujúceho alebo jej blízkou osobou, ak by ktorákoľvek z nich mohla pre Predávajúceho priaznivo ovplyvniť uzatvorenie Zmluvy alebo spôsob realizácie práv a povinností Zmluvných strán podľa Zmluvy.
13. Predávajúci sa zaväzuje nedopustiť sa nekalosúťažného konania, konania v rozpore s právnymi predpismi na ochranu hospodárskej súťaže, v rozpore so zásadami poctivého obchodného styku a plniť svoje záväzky súvisiace so Zmluvou voči svojim zamestnancom a/alebo dodávateľom riadne a včas.
14. Predávajúci sa zaväzuje svojim konaním nepoškodzovať ani neohrozovať dobré meno a/alebo oprávnené záujmy Kupujúceho.
15. Predávajúci je povinný dodržiavať všetky aplikovateľné všeobecne záväzné právne predpisy a pokyny udelené mu Kupujúcim alebo treťou osobou určenou Kupujúcim tak, aby pri plnení podľa Zmluvy alebo v súvislosti s ním nedošlo k poškodeniu alebo znehodnoteniu majetku Kupujúceho alebo tretích osôb. Ak sa zistí porušenie povinnosti Predávajúceho podľa predchádzajúcej vety, je Poskytovateľ povinný uviesť poškodenú vec do pôvodného stavu alebo nahradiť poškodenú vec novou vecou toho istého typu (a ak to nie je možné, vecou najbližšieho podobného typu alebo druhu), pričom nemá nárok na úhradu rozdielu medzi hodnotou novej veci a poškodenej veci platnej v čase pred jej poškodením. Pri vstupe do priestorov budov určených Kupujúcim alebo treťou osobou určenou Kupujúcim sa Predávajúci taktiež zaväzuje zabezpečiť a zodpovedá za to, že jeho zamestnanci alebo subdodávatelia do takýchto priestorov nebudú:

(i) vnášať zbrane, strelivo, výbušniny, výrobky obranného priemyslu, alebo ich napodobeniny;

(ii) alkohol, omamné a psychotropné látky a iné biologické a chemické látky;

(iii) fotografické prístroje a kamery bez predchádzajúceho povolenia Kupujúcim;

(iv) predmety zjavne nesúvisiace s plnením podľa Zmluvy.

1. Predávajúci sa zaväzuje pri dodávaní plnení do priestorov spomenutých v ods. 9 tohto článku Zmluvy konať v súlade so všeobecne záväznými právnymi predpismi na úseku ochrany pred požiarmi.
2. Predávajúci má zakázané o plnení podľa Zmluvy, ak bude mať byť realizované v priestoroch Kupujúceho alebo priestoroch tretej osoby určenej Kupujúcim, vyhotovovať písomný, obrazový, zvukový alebo iný záznam.
3. Predávajúci berie na vedomie, že Zmluva podlieha kontrole nakladania s prostriedkami Kupujúceho. Za týmto účelom môžu príslušné orgány kontroly podľa osobitných právnych predpisov (napr. Najvyšší kontrolný úrad slovenskej republiky, Hlavný kontrolór Banskobystrického samosprávneho kraja a jeho útvar) požadovať od Kupujúceho akékoľvek údaje, dokumenty alebo vysvetlenia súvisiace s plnením podľa Zmluvy. Ak bude na účely podľa tohto odseku potrebná akákoľvek súčinnosť Predávajúceho, Predávajúci sa ju zaväzuje Kupujúcemu poskytnúť bez zbytočného odkladu na písomnú výzvu Kupujúceho, a to aj po zániku Zmluvy z akéhokoľvek dôvodu.
4. Predávajúci sa tiež zaväzuje strpieť výkon auditu/kontroly súvisiaceho s dodávaným plnením, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
5. Predávajúci nie je oprávnený bez predchádzajúceho písomného súhlasu Kupujúceho poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia svojho záväzku vyplývajúceho z predmetu Zmluvy žiadnu z informácií, o ktorej sa pri plnení podľa Zmluvy dozvedel. Predávajúci je povinný zabezpečiť riadne a včasné utajenie takýchto informácií a zachovávanie povinnosti mlčanlivosti aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, subdodávateľov alebo iných spolupracujúcich tretích osôb a akýchkoľvek im spriaznených osôb, pokiaľ im takéto informácie boli poskytnuté, odovzdané, oznámené a/alebo sprístupnené v súvislosti s plnením podľa Zmluvy. Predávajúci berie na vedomie, že Zmluva a informácie získané na základe jej realizácie, prípadne akékoľvek ďalšie súvisiace informácie, môžu podliehať aplikovateľným ustanoveniam zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, a preto tieto môžu podliehať povinnosti Kupujúceho zverejniť ich alebo poskytnúť v súlade s týmto právnym predpisom; Predávajúci berie na vedomia súhlasí, že Kupujúci takéto informácie zverejní a/alebo sprístupní v rozsahu povinností a spôsobom vyplývajúcom zo zákona podľa predchádzajúcej vety.

**Článok VI**

**Povinnosť mlčanlivosti o osobných údajoch**

1. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej) a na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám. Zmluvné strany sa zhodli, že ak by pri plnení tejto Zmluvy malo dochádzať k spracúvaniu osobných údajov zo strany ktorejkoľvek Zmluvnej strany ako sprostredkovateľom v mene druhej Zmluvnej strany ako ich prevádzkovateľom, Zmluvné strany uzatvoria pred začatím ich spracúvania dohodu o podmienkach spracovania osobných údajov. Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.

**Článok VII**

**Záruka a zodpovednosť za vady**

1. Predávajúci vyhlasuje a zaručuje, že tovar bude Kupujúcemu dodaný alebo dodávaný v súlade a v rozsahu, kvalite a za podmienok dohodnutých v Zmluve a jej prílohách.
2. Predávajúci sa zaväzuje, že si dodaný tovar zachová vlastnosti v zmysle Zmluvy a zodpovedá za vady tovaru počas záručnej doby, ktorá je **24 mesiacov**. Ak je na tovare alebo jeho obale vyznačená lehota na použitie, neskončí sa záručná doba pred uplynutím tejto lehoty.
3. Záručná doba začína plynúť odo dňa podpísania dodacieho listu oboma Zmluvnými stranami. Predávajúci môže záručnú dobu jednostranne predĺžiť, a to vyhlásením o predĺžení záruky.
4. V prípade poskytnutia záruky za akosť začína záručná doba plynúť okamihom prechodu nebezpečenstva škody na Kupujúceho.
5. Záručná doba neplynie počas doby, počas ktorej Kupujúci nemôže užívať tovar pre jeho vady, za ktoré zodpovedá Predávajúci. Rovnako sa prerušuje záručná doba na tie časti tovaru, pri ktorých sa odstraňujú reklamované vady, a opätovne začína plynúť až dňom nasledujúcim po dni písomného potvrdenia zo strany Kupujúceho o odstránení vady. V prípade vád tovaru, pri ktorých odstránenie je možné len výmenou veci (tovaru) alebo jej nahradením, začína záručná doba plynúť odznova dňom nasledujúcim po dni odstránenia takto opravených vád a ich písomným prevzatím zo strany Kupujúceho.
6. Záruka sa vzťahuje aj na všetky vady spôsobené vadou materiálu, prípadne vadnou súčasťou tovaru. Predávajúci zodpovedá za vady materiálu, vady spôsobené výrobcom a akékoľvek iné vady.
7. Tovar má vady, ak nezodpovedá výsledku určenému v Zmluve, účelu jeho použitia, príp. nemá vlastnosti výslovne stanovené Zmluvou alebo jej prílohami alebo všeobecne záväznými právnymi predpismi alebo platnými technickými normami; tovar má vady aj vtedy, ak nie je dodaný v Zmluvne požadovanom množstve alebo neboli dodržané vyhradené dodacie podmienky podľa čl. III Zmluvy. Tovar má vady aj vtedy, ak je dodaný iný tovar, než určuje Zmluva.
8. Predávajúci zodpovedá za vady tovaru, ktoré má tovar v okamihu jeho odovzdania a prevzatia Kupujúcemu, bez ohľadu na to, kedy ich Kupujúci zistí, a to aj vtedy, ak sa vada stane zjavnou až po tomto okamihu, pokiaľ Kupujúci oznámi vady Predávajúcemu najneskôr v posledný deň záručnej doby. Predávajúci je povinný bez zbytočného odkladu, avšak najneskôr do 5 pracovných dní odo dňa doručenia ich uplatnenia Predávajúcemu, tieto vady odstrániť, za podmienky, že sa Zmluvné strany nedohodnú inak.
9. Ak má tovar pri preberaní zjavné vady, je Kupujúci oprávnený podpísanie dodacieho listu odmietnuť. O odmietnutí spíšu Zmluvné strany zápis, v ktorom sa tieto zjavné vady uvedú; zápis sa spíše v dvoch rovnopisoch a odovzdá každej zo Zmluvných strán. Predávajúci je povinný bez zbytočného odkladu, najneskôr do 5 pracovných dní odo dňa spísania záznamu, tieto vady odstrániť, za podmienky, že sa Zmluvné strany nedohodnú inak. Po ich odstránení je Predávajúci povinný opätovne vyzvať Kupujúceho na prevzatie tovaru v zmysle tohto odseku a na podpísanie dodacieho listu. Ak si Zmluvné strany dohodnú dlhšiu lehotu, než 5 pracovných dní, dohodne sa aj termín, dokedy najneskôr je Predávajúci povinný začať s odstraňovaním vád; ak sa takýto termín nedohodne, Predávajúci musí začať odstraňovať vady do 2 pracovných dní od vyhotovenia zápisu v zmysle tohto odseku.
10. Predávajúci zodpovedá aj za vady tovaru vzniknuté po odovzdaní tovaru Kupujúcemu, ak boli tieto spôsobené porušením povinností Predávajúceho alebo nepravdivosťou jeho vyhlásení a garancií.
11. Vady tovaru vzniknuté po odovzdaní tovaru Kupujúcemu je Kupujúci povinný písomne reklamovať u Predávajúceho bez zbytočného odkladu po ich zistení. V reklamácii uvedie Kupujúci svoje požiadavky a voľbu medzi nárokmi v zmysle ods. 12 tohto článku Zmluvy. Na účely reklamačného konania postačí, ak Kupujúci zašle Predávajúcemu reklamáciu prostredníctvom elektronickej pošty.

12. Ak Predávajúci dodal tovar s vadou/vadami, Kupujúci môže na náklady Predávajúceho:

(i) požadovať odstránenie vady/vád dodaním náhradného tovaru namiesto vadného tovaru, alebo

(ii) požadovať odstránenie vady/vád dodaním chýbajúceho tovaru.

Voľba medzi nárokmi uvedenými v tomto odseku patrí Kupujúcemu. Úplné a včasné odstránenie vád si Zmluvné strany písomne potvrdia v uplatnenej reklamácii.

13. Ak Predávajúci neodstránil vady v lehote podľa ods. 8 tohto článku Zmluvy alebo ak písomne oznámi Kupujúcemu pred uplynutím lehoty na ich odstránenie, že vady neodstráni, môže Kupujúci:

1. požadovať od Predávajúceho primeranú zľavu z Kúpnej ceny, alebo
2. odstúpiť od Zmluvy.

Voľba medzi nárokmi z neodstránenia vád uvedenými patrí Kupujúcemu, pričom platia nasledovné zásady:

1. V prípade, že bude Kupujúci postupovať podľa písm. i tohto odseku tohto článku Zmluvy, zľava z Kúpnej ceny sa určí prednostne na základe písomnej dohody Zmluvných strán. Ak sa Zmluvné strany nedohodnú na primeranej zľave z Kúpnej ceny do 30 dní odo dňa doručenia reklamácie Predávajúcemu, vypočíta sa zľava ako súčet rozdielu medzi hodnotou tovaru, ktorú by mal mať tovar bez vád a hodnotou vadného tovaru v čase, kedy sa mal tovar dodať a nákladov, ktoré bude musieť Kupujúci vynaložiť na činnosti, ktoré sú nevyhnutné na to, aby sa tovar stal bezvadným v zmysle Zmluvy.
2. Ak bude zľava z Kúpnej ceny uplatnená ešte pred vystavením faktúry za dodaný tovar, ku ktorému sa zľava z Kúpnej ceny bude vzťahovať, Predávajúci je povinný fakturovanú Kúpnu cenu znížiť o sumu zľavy.
3. Ak k uplatneniu zľavy z Kúpnej ceny dôjde až po vystavení faktúry za dodaný tovar, Predávajúci je povinný vystaviť Kupujúcemu faktúru (dobropis) na opravu základu DPH v zmysle platných právnych predpisov. Dodávateľ je povinný vystaviť a doručiť opravnú faktúru (dobropis) najneskôr do 15 dní odo dňa, kedy bola zľava z Kúpnej ceny aplikovaná podľa vyššie určených podmienok. Na doručenie opravnej faktúry (dobropisu) sa inak vzťahujú ustanovenia tejto Zmluvy o náležitostiach a doručovaní faktúr.

**Článok VIII**

**Zodpovednosť za škodu a zmluvné pokuty**

1. Ak Predávajúci nedodrží termín dodania tovaru dohodnutý v Zmluve, má Kupujúci právo uplatniť si voči Predávajúcemu zmluvnú pokutu vo výške **0,5 % z Kúpnej ceny** **bez DPH** nedodaného tovaru za každý i začatý deň omeškania, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
2. Ak Predávajúci poruší akúkoľvek povinnosť uvedenú v čl. III Zmluvy, má Kupujúci právo uplatniť si voči Predávajúcemu zmluvnú pokutu vo výške **100,- Eur (slovom: sto eur)** za každé jednotlivé porušenie, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
3. Ak sa ktorékoľvek z vyhlásení, ubezpečení alebo garancií Predávajúceho uvedených v čl. V ods. 1, 2 a 4 a 8 až 14 Zmluvy ukáže čo i len z časti nepravdivé a/alebo Predávajúci poruší povinnosť v nich uvedenú, má Kupujúci právo uplatniť si voči Predávajúcemu zmluvnú pokutu vo výške **500,- Eur (slovom: päťsto eur**) za každé jednotlivé porušenie, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
4. Ak Predávajúci postúpi alebo založí pohľadávky zo Zmluvy v rozpore s ustanovením čl. XI ods. 8 Zmluvy, má Kupujúci právo uplatniť si voči Predávajúcemu zmluvnú pokutu **vo výške 100 % z finančného objemu** takto postúpenej, založenej alebo odpredanej pohľadávky; finančným objemom sa rozumie celková hodnota istiny vrátane hodnoty príslušenstva pohľadávky k dátumu postúpenia alebo odpredaja alebo inej dispozície s pohľadávkou.
5. Ak Predávajúci nesplní alebo poruší ktorúkoľvek jeho povinnosť týkajúcu sa subdodávateľov podľa čl. X Zmluvy, je Kupujúci oprávnený uplatniť si u Predávajúceho a Predávajúci sa zaväzuje zaplatiť zmluvnú pokutu vo výške **5 % z Kúpnej ceny podľa čl. IV ods. 2 Zmluvy bez DPH**, každý, čo i len začatý deň porušenia/nesplnenia povinnosti, a to aj opakovane.
6. Ak Predávajúci riadne a včasne neodstráni reklamované vady tovaru podľa čl. VII Zmluvy, je Kupujúci oprávnený uplatniť si u Predávajúceho a Predávajúci sa zaväzuje zaplatiť zmluvnú pokutu **vo výške 1 % z Kúpnej ceny bez DPH,** a to za každý aj začatý deň omeškania.
7. V súvislosti s plnením povinností a práv Predávajúceho podľa Zmluvy, Zmluvné strany neočakávajú, že by Kupujúci mohol spôsobiť Predávajúcemu akúkoľvek škodu a prípadná výška zodpovednosti Kupujúceho za škodu podľa tejto Zmluvy je preto limitovaná úrokmi z omeškania, na ktoré je Predávajúci oprávnený v zmysle čl. IV ods. 9 Zmluvy.

10. Zmluvné strany prehlasujú, že považujú dohodnuté výšky zmluvných pokút uvedených v  tejto Zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností Predávajúceho.

11. Zmluvné pokuty podľa tejto Zmluvy je možné kumulovať. Kupujúci je oprávnený uplatniť zmluvnú pokutu kedykoľvek po tom, čo mu vznikne nárok na jej zaplatenie. Akékoľvek zmluvné pokuty podľa Zmluvy budú uplatnené formou penalizačnej faktúry, výzvy, alebo iného dokladu vyhotoveného Kupujúcim. Splatnosť zmluvnej pokuty je 30 dní odo dňa jej písomného uplatnenia Kupujúcim voči Predávajúcemu.

12. Uplatnením alebo zaplatením zmluvnej pokuty nie je dotknuté právo Kupujúceho na odstúpenie od Zmluvy, úroky z omeškania a na náhradu vzniknutej škody. Vznikom nároku na zaplatenie zmluvných pokút podľa Zmluvy nie je dotknutý nárok Kupujúceho na náhradu škody, a to v celom rozsahu škody. Odstúpením od Zmluvy alebo úhradou uplatnenej škody nezaniká nárok na úhradu zmluvnej pokuty.

13. Zaplatenie zmluvnej pokuty Predávajúcim nezbavuje Predávajúceho povinnosti dodať tovar podľa Zmluvy.

**Článok IX**

**Ukončenie Zmluvy**

1. Táto Zmluva sa uzatvára na dobu neurčitú. Zmluvu je možné ukončiť písomnou dohodou Zmluvných strán, alebo písomným odstúpením od Zmluvy niektorou Zmluvnou stranou.
2. V prípade zániku Zmluvy dohodou Zmluva zaniká dňom uvedeným v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.
3. Predávajúci je oprávnený od Zmluvy odstúpiť na základe jednostranného písomného oznámenia výlučne vtedy, ak:
   1. sa Kupujúci dostane do omeškania s úhradou Kúpnej ceny a je v omeškaní dlhšie ako 30 dní, a to napriek predchádzajúcemu písomnému upozorneniu Predávajúceho s poskytnutím primeranej lehoty na nápravu, ktorá nesmie byť kratšia ako 3 pracovné dni; alebo
   2. Kupujúci poruší zákaz podľa čl. XI ods. 8 Zmluvy, bez poskytnutia dodatočnej primeranej lehoty na splnenie povinnosti a s účinkami odo dňa doručenia tohto oznámenia Kupujúcemu.
4. Kupujúci si na účely Zmluvy vyhradzuje, že porušenie povinností Predávajúceho alebo nepravdivosť vyhlásení a/alebo záruk Predávajúceho, uvedených v čl. III ods. 1 a 5 Zmluvy, v čl. V ods. 1, 3, 4, 6, 8 až 14, v čl. X v celom rozsahu a v čl. XI ods. 8 Zmluvy, sa považuje **za podstatné porušenie** Zmluvy. V prípade podstatného porušenia Zmluvy je Kupujúci oprávnený odstúpiť od Zmluvy na základe jednostranného písomného oznámenia bez poskytnutia dodatočnej primeranej lehoty na splnenie povinnosti a s účinkami odstúpenia odo dňa doručenia tohto oznámenia Predávajúcemu. Odstúpenie podľa čl. VII ods. 13 Zmluvy sa taktiež považuje za odstúpenie pre podstatné porušenie Zmluvy s účinkami podľa tohto odseku Zmluvy.
5. Kupujúci smie od Zmluvy odstúpiť bez poskytnutia dodatočnej primeranej lehoty na splnenie povinnosti na základe jednostranného písomného oznámenia s účinkami odstúpenia odo dňa doručenia tohto oznámenia Predávajúcemu aj v prípade, ak k Predávajúci, jeho štatutárny orgán alebo člen jeho štatutárneho orgánu alebo dozorný orgán alebo člen jeho dozorného orgánu bol právoplatne odsúdený za trestný čin korupcie, za trestný čin poškodzovania finančných záujmov Európskej únie, za trestný čin legalizácie výnosu z trestnej činnosti, za trestný čin založenia, zosnovania a podporovania zločineckej skupiny, za trestný čin založenia, zosnovania a podporovania teroristickej skupiny, za trestný čin terorizmu a niektorých foriem účasti na terorizme, trestný čin nevyplatenia mzdy a odstupného alebo za trestný čin, ktorého skutková podstata súvisí s podnikaním.
6. Kupujúci smie od Zmluvy odstúpiť aj z iných než tu výslovne uvedených dôvodov. Takéto odstúpenie pre menej podstatné porušenie Zmluvy však predpokladá, že pred doručením odstúpenia Kupujúci Predávajúceho vyzval na splnenie jeho povinnosti v primeranej, nie kratšej ako 5-dňovej lehote a Predávajúci svoju povinnosť ani v dodatočnej primeranej lehote, ktorá mu na to bola poskytnutá, nesplnil.
7. Odstúpenie od Zmluvy musí mať písomnú formu a musí byť druhej Zmluvnej strane doručené, pričom účinky takéhoto odstúpenia nastávajú dňom doručenia odstúpenia druhej Zmluvnej strane.

**Článok X**

**Využitie subdodávateľov**

1. Predávajúci predkladá v prílohe č. 2 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Predávajúci povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o novom subdodávateľovi.
3. Povinnosti uvedené v ods. 1 a 2 tohto článku nie je Predávajúci povinný plniť v prípade subdodávateľov, ktorí mu dodávajú tovary.
4. V prípade porušenia ktorejkoľvek z povinností týkajúcej sa subdodávateľov alebo ich zmeny má Kupujúci právo odstúpiť od Zmluvy a má nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.
5. Predávajúci sa zaväzuje v plnom rozsahu uhradiť subdodávateľom riadnu a včasnú odplatu za všetky subdodávateľské plnenia a uhradiť im akékoľvek dodatočné náklady súvisiace s takýmito subdodávateľskými vzťahmi, na ktoré majú v zmysle Zmluvy s Predávajúcim nárok, pričom všetky časti plnenia, ktoré budú poskytované formou subdodávok, budú na výlučné náklady Poskytovateľa a na jeho nebezpečenstvo.

**Článok XI**

**Záverečné ustanovenia**

1. Táto Zmluva nadobúda platnosť dňom jej podpisu oprávnenými zástupcami oboch Zmluvných strán a účinnosť dňom nasledujúcim po dni jej prvého zverejnenia v Centrálnom registri zmlúv ([www.crz.gov.sk](http://www.crz.gov.sk)) v zmysle § 47a zákona č. 40/1964 Zb. Občiansky zákonník v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Táto Zmluva sa vyhotovuje v štyroch (4) rovnopisoch s platnosťou originálu, pričom každá Zmluvná strana obdrží po dva (2) jej rovnopisy.
3. Akékoľvek zmeny alebo doplnenia tejto Zmluvy je možné robiť len písomne, očíslovanými dodatkami, schválenými a riadne podpísanými obidvomi Zmluvnými stranami, a to v súlade so zákonom o verejnom obstarávaní a ustanoveniami ostatných platných právnych predpisov.

Práva a povinnosti neupravené v tejto Zmluve sa riadia príslušnými ustanoveniami Obchodného zákonníka a aplikovateľnými ustanoveniami ostatných všeobecne záväzných právnych predpisov platných a účinných v Slovenskej republike.

1. Ak sa ktorýkoľvek z v Zmluve výslovne uvedených a aplikovaných právnych predpisov stane počas trvania Zmluvy neúčinným, Zmluvné strany budú vykladať Zmluvu v dobrej viere a v súlade so zásadami poctivého obchodného styku tak, aby sa v Zmluve uvedené dojednania odkazujúce na použitie týchto právnych predpisov aplikovali (i) s ohľadom na nové platné a účinné právne predpisy, ktoré právny predpis podľa tohto ustanovenia Zmluvy nahradili, ak také existujú a (ii) s ohľadom na účel, s ktorým boli v Zmluve uvedené; účelom ich uvedenia v Zmluve je najmä zabezpečiť určitosť, predvídateľnosť, platnosť a transparentnosť touto Zmluvou založeného zmluvného vzťahu.
2. V prípade, ak niektoré ustanovenie Zmluvy je alebo sa z akéhokoľvek dôvodu stane neplatné, neúčinné, alebo nevynútiteľné, nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásadu dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto dohoda nebude uzatvorená, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
3. Predávajúci sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo *zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov* (ďalej ako „**Zákon o RPVS**“). Predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Predávajúci je povinný na požiadanie Kupujúceho predložiť všetky zmluvy so svojimi subdodávateľmi. Porušenie ktorejkoľvek z povinností Predávajúceho podľa tohto ustanovenia Zmluvy je jej podstatným porušením a zakladá právo Kupujúceho na odstúpenie od tejto Zmluvy s právnymi účinkami ukončenia Zmluvy *ex tunc*, a/alebo právo Kupujúceho požadovať od Predávajúceho zaplatenie zmluvnej pokuty vo výške Kúpnej ceny dohodnutej podľa tejto Zmluvy, čím nie je nijako dotknutý nárok Kupujúceho požadovať od Predávajúceho náhradu škody vzniknutej Kupujúcemu v dôsledku nesplnenia vyššie uvedených povinností Predávajúcemu. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
4. Zmluvné strany sa dohodli, že ich vzájomná komunikácia súvisiaca s touto Zmluvou si pre svoju záväznosť vyžaduje písomnú formu. Zmluvné strany využívajú pre svoju komunikáciu prednostne elektronickú formu komunikácie, čo však nijako nevylučuje možnosť písomnej komunikácie Zmluvných strán ani v listinnej podobe. Zmluvné strany sa zaväzujú, že ich vzájomná komunikácia bude prebiehať v slovenskom jazyku. Každá písomnosť predkladaná ktoroukoľvek Zmluvnou stranou v súvislosti s touto Zmluvou bude predkladaná v slovenskom jazyku. V prípade, ak bola dokumentácia vyhotovená v inom jazyku ako v jazyku podľa predchádzajúcej vety, pre jej použitie pre účely tejto Zmluvy je potrebný úradný preklad do slovenského jazyka, ak Kupujúci neurčí inak.
   1. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť v listinnej podobe, doručuje sa táto písomnosť na adresu Zmluvnej strany uvedenú v záhlaví tejto Zmluvy, dokiaľ nie je zmena adresy písomne oznámená Zmluvnej strane, ktorá písomnosť doručuje. Takto doručovaná písomnosť sa bude považovať za doručenú:

a) dňom jej prevzatia adresátom – t.j. Zmluvnou stranou, ktorej sa písomnosť doručuje (ďalej aj ako „**adresát**“), alebo

b) dňom, kedy adresát odmietne osobne alebo poštou/expresnou kuriérskou službou doručovanú písomnosť prevziať, alebo

c) dňom, kedy pošta/expresná kuriérska služba vráti doručovanú písomnosť odosielajúcej Zmluvnej strane ako nedoručenú.

* 1. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť elektronicky prostredníctvom Ústredného portálu verejnej správy, Zmluvné strany sa zaväzujú mať na tento účel zriadené a aktívne elektronické schránky, a za deň doručenia písomnosti Zmluvnej strane (adresátovi) do elektronickej schránky prostredníctvom Ústredného portálu verejnej správy podľa tohto bodu Zmluvy sa považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky zmluvnej strany, ktorá je jej adresátom, a to aj vtedy, ak sa táto Zmluvná strana (adresát) o takto zasielanej písomnosti na základe tejto Zmluvy nedozvedela.
  2. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť elektronicky prostredníctvom e-mailu, bude takáto písomnosť považovaná za doručenú momentom, kedy bude elektronická správa k dispozícii prístupná na e-mailovom serveri slúžiacom na prijímanie elektronickej pošty Zmluvnej strany, ktorá je jej adresátom, teda momentom, kedy Zmluvnej strane, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, Zmluvné strany výslovne súhlasia s tým, že ich vzájomná komunikácia podľa tohto odseku Zmluvy nebude prebiehať prostredníctvom e-mailu. Za účelom realizácie doručovania prostredníctvom e-mailu sa Zmluvné strany zaväzujú:
  3. vzájomne si písomne oznámiť svoje e-mailové adresy, ktoré budú v rámci tejto formy komunikácie záväzne používať a aktualizovať, pričom nesplnenie tejto povinnosti bude zaťažovať tú Zmluvnú stranu, ktorá aktualizáciu neoznámila, a zásielka/písomnosť doručená na neaktuálnu e-mailovú adresu sa bude považovať na účely tejto Zmluvy za riadne doručenú,
  4. vzájomne si písomne oznámiť všetky údaje, ktoré budú potrebné pre tento spôsob doručovania,
  5. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, Zmluvná strana, ktorá má tento technický problém, je jeho existenciu povinná oznámiť druhej Zmluvnej strane, pričom na doručovanie písomností sa uplatní postup podľa tohto článku ods. 8 bod 8.1. alebo 8.2. tejto Zmluvy.

1. Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhých Zmluvných strán. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je iná Zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej Zmluvnej strane. Tým nie je dotknuté právo na náhradu škody.
2. Zmluvné strany sa zaväzujú pri realizácii Zmluvy konať v dobrej viere, v súlade so zásadami poctivého obchodného styku, dodržiavať všetky ustanovenia Zmluvy, ako aj všetky ustanovenia aplikovateľných všeobecne záväzných právnych predpisov. Akýkoľvek spor, nezrovnalosť a/alebo rozpor Zmluvných strán, ktorý vznikne zo Zmluvy alebo v akejkoľvek súvislosti so Zmluvou (vrátane akýchkoľvek a všetkých sporov týkajúcich sa jej uzavretia, platnosti, účinnosti, existencie a/alebo ukončenia) sa bude riešiť prednostne vzájomnými rokovaniami Zmluvných strán vedenými v dobrej viere a s dobrým úmyslom.
3. V prípade akéhokoľvek rozporu medzi ustanoveniami a/alebo znením článkov Zmluvy a ustanoveniami a/alebo znením príloh Zmluvy alebo ich častí, majú prednosť ustanovenia a/alebo znenie príslušných odsekov Zmluvy.
4. Zmluvné strany vyhlasujú, že si Zmluvu prečítali, s jej obsahom sa riadne a podrobne oboznámili, pričom všetky ustanovenia Zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu Zmluvných strán, ktorá nebola prejavená ani v tiesni, v omyle ani za nápadne nevýhodných podmienok, a že sú oprávnení s predmetom Zmluvy nakladať a ich spôsobilosť nie je ničím obmedzená, čo Zmluvné strany nižšie potvrdzujú svojimi podpismi.

**Záväznou a Neoddeliteľnou súčasťou kúpnej zmluvy vo forme príloh sú:**

Príloha č. 1a Technická špecifikácia ponúkaného tovaru

Príloha č. 1b Cenová ponuka Predávajúceho

Príloha č. 2 Zoznam subdodávateľov Predávajúceho

V ................................., dňa .................... V ................................., dňa ......................

Predávajúci: Kupujúci:

**...............................** **Banskobystrický samosprávny kraj**

................................................ .........................................................

................................ Mgr. Ondrej Lunter, predseda

............................... Banskobystrického samosprávneho kraja